cyanic-selkie/wikianc huggingface dataset:
Pop (albums)
Vēsture un saturs
Ar albumu "Pop", U2 turpināja savus skanējuma eksperimentus, kas aizsākas jau dekādes sākumā ar "Achtung Baby" un "Zooropa". Albumā plaši izmantotas tā sauktās "ierakstu cilpas", programmēšana, ritma kombinēšana, samplēšana un smagi fanka deju ritmi. Ģitārists The Edge albumu ir aprakstījis kā "tik tālu no U2, cik vien tas iespējams". Pretēji albuma nosaukumam, no kura varētu sagaidīt gaišu un aktuālai popmūzikai raksturīgu skanējumu, tas ir tumšs un eksperimentāls.
Albuma ierakstīšana sākās 1996. gada sākumā un tā notika ar grūtībām, jo jau bija ieplānots albumam sekojošās "PopMart" koncertturnejas sākuma datums. Albumu iesākumā bija plānots izdot 1996. gada novembrī, taču mūzikas ierakstu veikalos tas nonāca tikai 1997. gada martā. Tas pamatīgi ierobežoja grupas mēģinājumu laiku koncerttūrei, kas ietekmēja turnejas pirmo koncertu kvalitāti. Grupa ir atzinusi, ka viņi steidzās pabeigt albumu un ka atsevišķas dziesmas nav pabeigtas tā, kā gribētos. Piemēram, dziesmas "Last Night on Earth" vokālā partija tika ierakstīta tikai tajā dienā, kad albumu jau sūtīja iespiešanai.
Pēc tā izdošanas albums sasniedza 1. vietu 35. valstīs un saņēma pārsvarā pozitīvas atsauksmes; Žurnāls "Rolling Stone" ir atzinis, ka U2 ir "pieveikuši visas neskaidrības un radījuši vienu no savām labākajām mūzikām savas dzīves laikā." Savukārt atsevišķa daļa fanu juta, ka albums ir liela vilšanās, un tā bija komerciāla izgāšanās pēc U2 standartiem.
Pēc albumam sekojošās "PopMart" tūres, grupa ir paudusi savu neapmierinātību ar albuma "Pop" gala rezultātu. Starp albuma vairāku singlu un grupas "The Best of 1990-2000" labāko dziesmu izlases (un vairākiem deju mūzikas remiksiem), grupa no jauna ierakstīja, remiksēja un pāraranžēja dziesmas "Discothèque", "If God Will Send His Angels", "Staring at the Sun", "Last Night on Earth", "Gone" un "Please".
Albumā "Pop" ir iekļauti vieni no grupas visu laiku izmisīgākajiem dziesmu tekstiem, piemēram, politiskajā dziesmā "Please" un apmātības pilnajā "Wake Up Dead Man". Bono par albumu ir teicis, ka tas sākas kā ballītē, bet beidzas bērēs, jo albuma noskaņojums pēc dažām pirmajām dziesmām kļūst pavisam nomākts. Katrai dziesmai ir savs unikāls skanējums un nozīme, kā ūdeņaini ģitāriskajā "Staring at the Sun", sirēnām gaudojošajā "Gone" vai bungu skaņām pārpilnajā "Miami". Neskatoties uz tā paviršo producēšanu, tas ir skaņām bagāts ieraksts. Tajā ir dzirdami arī dažādi mūzikas stili, kā, piemēram, transs dziesmā "Do You Feel Loved", tehno dziesmā "Mofo", un balādes skanējums "If You Wear That Velvet Dress".
Pēc albuma "Pop", U2 atgriezās pie daudz tradicionākas un konservatīvākas mūzikas ar savu 2000. gada albumu "All That You Can't Leave Behind". Tam sekojošajā "Elevation" koncertturnejā dziesmas no "Pop", kas reizēm tika iekļautas spēlējamo dziesmu sarakstos ("Discothèque", "Gone", "Please", "Staring at the Sun" un "Wake Up Dead Man") tika izpildītas relatīvi piezemētākās versijās. Vēl pēc dažiem gadiem sekojošajā "Vertigo" koncertturnejā dziesmas no "Pop" tika spēlētas vēl retāk; "Discothèque" tika divreiz spēleta tūres trešā posma sākumā, kā arī Bono dziesmas "Bullet the Blue Sky" laikā izmantoja ar atsevišķas rindiņas no dziesmas "Please".
2005. gadā žurnāls "Q" šī albuma dziesmu "Miami" ierindoja savā "desmit lielisku mākslinieku sliktāko dziesmu" sarakstā.
Dziesmu saraksts
U2 mūzika, Bono un The Edge dziesmu teksti.
Japānas izdevuma versijā kā bonuss ir iekļauta arī 5:08 garā dziesma "Holy Joe" (Gulty mix), kas ir singla "Discothèque" B-puse. Malaizijas izdevumā ir iekļauta dziesmas "Wake Up Dead Man" cenzēta versija, kurā no dziesmas izņemts vārds "fucked", kas ir ļoti rets gadījums, kad U2 savā mūzikā ir izmantojusi rupjības.
Singli
"Discothèque", "Staring at the Sun", "Last Night on Earth", "Please", "If God Will Send His Angels" un "Mofo" tika izdoti kā starptautiski singli (lielākais singlu skaits, ko grupa jebkad izdevusi no viena albuma).
Albuma pirmais singls "Discothèque" bija liels deju mūzikas sasniegums un guva labus panākumus ASV un Apvienotās Karalistes radiostacijās. Tas sasniedza pirmās vietas lielā daļā Eiropas valstu, tostarp Apvienotajā Karalistē, kur tas kļuva par trešo U2 nr. 1 dziesmu šajā valstī pēc "Desire" un "The Fly".
ASV "Discothèque" ir kļuvis par pagaidām vienīgo U2 singlu, kas pēc 1991. gada ir iekļuvis ''Billboard" top desmitniekā. Taču tas topā nepavadīja ilgu laiku. Sekojošie singli "Staring at the Sun" un "If God Will Send His Angels" ieguva diezgan plašus radiostaciju atskaņojuma laikus ASV.
"Please: Popheart Live EP", kurā ir iekļauti četri koncerta priekšnesumi no "PopMart" tūres, arī tika izdots lielākajā daļā pasaules. ASV šīs četras koncertu dziesmas tika izdotas singlā "Please", kopā ar pašas "Please" dziesmas oriģinālversiju.
Uvis Helmanis
Uvis Helmanis (dzimis Talsos) ir bijušais latviešu basketbolists, spēlējs spēka uzbrucēja pozīcijā. Ilggadējs Latvijas basketbola izlases dalībnieks. Pēc basketbolista karjeras beigām strādā par treneri.
Basketbolā trenēties sācis dzimtajos Talsos pie trenera Arkādija Bajāra, pēc tam pārcēlies uz Rīgu, lai mācītos un trenētos Rīgas 47. vidusskolā.
Klubu karjera
Nākamos piecus gadus U. Helmanis spēlēja Vācijā — vispirms vienu sezonu Leverkūzenes "Bayer", bet nākamās četras sezonas Bambergas GHP. Bambergas komandas sastāvā Helmanis spēlēja arī Eirolīgā.
2006. gadā U. Helmanis atgriezās Latvijā, no 2006. līdz 2008. gadam pārstāvot BK Ventspils. Pirms 2007.—2008. gada sezonas U. Helmanis pievienojās Rīgas ASK komandai. 2009. gadā veterāns noslēdza līgumu ar "Barons/LMT". 2009. gadā komanda izcīnīja LBL sudraba medaļas, bet 2010. gadā, kad U. Helmanis bija arī komandas speļējošais treneris, "Barons" kļuva par čempioniem.
Latvijas izlase
Latvijas izlasē Uvis Helmanis spēlē jau kopš 1990. gadu pirmās puses. Viņš ir vienīgais Latvijas basketbolists, kurš pārstāvējis Latviju sešos Eiropas čempionāta finālturnīros. Pirmoreiz finālturnīrā Helmanis spēlēja 1997. gadā, kad Latvija turnīrā ierindojās pēdējā vietā. Šajā turnīrā Helmanis vēl izlasē nespēlēja nozīmīgu lomu, vidēji spēlē gūstot 5,6 punktus. Nākamajos četros čempionātos Helmanis jau bija izlases pamatsastāva spēlētājs. 2001. gada čempionātā viņš vidēji spēlē guva 10 punktus, 2003. gadā — 12, 2005. gadā — 6, bet 2007. gada čempionātā — 7,3 punktus vidēji spēlē. 2009. gadā Polijā notikušais Eiropas čempionāts krietni pabojāja Helmaņa izlašu gaitu statistikas ailīti, viņš caurmērā guva tikai 2,7 punktus spēlē.
Trenera karjera
Pirms 2010.—2011. gada LBL sezonas sākuma BK "Barons" noslēdza līgumu ar U. Helmani kā komandas galveno treneri. Pēc viduvēja komandas snieguma LBL spēlēs 2010. gada beigās līgumsaistības ar viņu tika izbeigtas. 2011. gada janvārī noslēdza līgumu ar Polijas līgas klubu Slupskas "Energa Czarni" kā galvenā trenera (nesenā komandas biedra "Baronā") Daiņus Adomaiša palīgs. Pēc 2011.—2012. gada sezonas noslēguma kļuva par Rīgas VEF galvenā trenera palīgu līdz 2013. gada vasarai, kad kļuva par LBL kluba "Liepāja/Triobet" galveno treneri.
2016. gada vasarā U. Helmanis stājās Roberta Štelmahera vietā LBL čempiona "Valmiera/Ordo" galvenā trenera amatā. Sezonas noslēgumā komanda palika bez medaļām, sērijā par trešo vietu, piekāpjoties "Barons kvartāls" komandai. Pēc zaudējuma U. Helmanis atkāpās no amata.
2018. gada vasarā U. Helmanis kļuva par Lietuvas basketbola speciālista Daiņus Adomaiša asistentu Viļņas "Rytas" klubā.
2020. gadā Helmanis kļuva par Vācijas trešās līgas komandas Erfurtes "Loewen" galveno treneri.
2023. gadā U. Helmanis strādā par lietuvieša Daiņus Adomaiša asistentu Japānas klubā Tokijas "Alvark". Šis ir Helmaņa trenera karjerā labākais līgums.
Privātā dzīve
No pirmās laulības ir divi dēli, kas arī trenējas basketbolā. 2012. gadā apprecējies otro reizi ar Daci Avenu, otrajā laulībā audzina 2 meitas. Vecākais dēls Kārlis Helmanis spēlē basketbolu Norvēģijas augstākajā līgā un jaunākais dēls Krišs Helmanis spēlē basketbolu Vācijā, ir debitējis Latvijas basketbola izlasē.
Valters fon Nortekens
Valters fon Nortekens vai Valters no Nordekas (latīņu: Gualterus von Nordeck, Waltherus à Nordecke) bija Livonijas ordeņa mestrs 1270. - 1273. gadā.
Dzīvesgājums
Bruņinieks Valters bija cēlies no Rābenavas Nordeku dzimtas, kuru rezidence bija Nordekas pilī 17 km no Gīsenes (Hesene). Pēc iestāšanās Vācu ordenī viņš atstāja ģimeni un turpmāko dzīvi nolēma veltīt mūku bruņinieku dzīvei. Pēc tam, kad 1270. gadā kaujā pret lietuviešiem krita Livonijas mestra vietas izpildītājs Andreass no Vestfālenes, brāli Valteru iecēla par jauno mestru.
Jau neilgi pēc ierašanās Rīgā 1270. gadā mestrs Valters vadīja ordeņa karagājienu uz Zemgali un ieņēma Tērvetes pili. 1273. gadā viņš saslima ar smagu slimību un aizceļoja uz Vāczemi ārstēties. Tur Valters no Nordekas atlikušo mūžu kalpoja Vācu ordeņa Marburgas konventā (1273–1287).
Atēnu "Panathinaikos"
Atēnu "Panathinaikos" ir Grieķijas sporta klubs, kas apvieno vairāku sporta veidu komandas.
Atēnu "Panathinaikos" var būt:
Toskāna
Toskāna ir reģions Itālijas centrālajā daļā. Tā platība ir 23 tūkstoši kvadrātkilometru un iedzīvotāju skaits pārsniedz 3,7 miljonus.
Toskāna ir slavena ar izcilām kultūrvēstures un ainavas vērtībām, un tiek uzskatīts, ka Toskāna ir itāliešu renesanses dzimtene. Šis reģions var lepoties ar tādām personām, kā: Petrarka, Dante, Botičelli, Mikelandželo, Leonardo da Vinči, Galileo Galilejs, Amerigo Vespuči un Džakomo Pučīni. Pateicoties tam, šajā reģionā atrodas vairāki pazīstami muzeji kā, piemēram, Ufici galerija. Toskānā arī ir unikāla kulinārijas tradīcija, un tā ir arī nozīmīgs vīna ražošanas centrs, no kuriem pazīstamākais ir kianti.
Sešas Toskānas vietas ir saņēmušas Pasaules mantojuma objekta statusu: Florences vēsturiskais centrs (1982), Sjēnas vēsturiskais centrs, Katedrāles laukums Pizā (1987), Sandžiminjāno vēsturiskais centrs (1990), Pjenzas vēsturiskais centrs (1996) un Val d'Orča (2004). Pie tam Toskānā ir vairāk kā 120 dabas rezervātu, kas padara Toskānu un tās galvaspilsētu Florenci par populāru tūrisma galamērķi.
Autoceļš A15 (Latvija)
A15 autoceļš Rēzeknes apvedceļš ir augstākās kategorijas Latvijas autoceļš, kas, apejot Rēzekni, savieno autoceļus A12 un A13. Ietilpst starptautiskajā autoceļā E262. Autoceļa kopgarums ir 7,1 km un tas visā garumā ir ar asfaltbetona segumu.
Vēsture
2016. gada septembrī Latvijas Valsts ceļi ierosināja Rēzeknes dienvidu apvedceļa izbūvi, tādējādi izbūvējot pilnu apvedceļu ap pilsētu. Šis posms būtu kā autoceļa A15 pagarinājums. Ceļš paredzēts ar vienu braukšanas joslu katrā virzienā, savienojot A13 ar A12. 2016. gada oktobrī VPVB šim projektam piemēroja IVN nepieciešamību, un decembrī tika izsludināts konkurss par iespējamās būvniecības izpēti un ietekmes uz vidi novērtējumu.
Jorgs Vasilakopuls
Jorgs Vasilakopuls (gr, dzimis 1939. gadā Grieķijā) ir bijušais basketbolists, tagad basketbola funkcionārs, FIBA Europe (starptautiskās basketbola organizācijas FIBA Eiropas nodaļa) priekšsēdētājs. Bijis Grieķijas basketbola kluba Atēnu "Panathinaikos" basketbolists, izcīnījis 3 Grieķijas čempiona titulus 1961., 1962. un 1967. gadā. Savu profesionāļa karjeru beidzis 1967. gadā.
Andreass Birnbahers
Andreass Birnbahers (de; dzimis ) ir vācu biatlonists.
Biatlonista karjeru sācis 1995. gadā. Piedalījies, bija 5. vietas ieguvējs stafetes sacensībās Vācijas izlases sastāvā. Kopš 2004. gada piedalās Pasaules čempionātos. Izcīnījis vairākas medaļas — zeltu 2008. gadā jauktajā stafetē, sudrabu 2007. gadā masu startā, kā arī četras bronzas (2008. gadā stafetē, 2012. gadā jauktajā stafetē un vīru stafetē, 2013. gadā stafetē).
Preiļu galvenā bibliotēka
Preiļu galvenā bibliotēka ir izglītības, informācijas un kultūras iestāde, kura pilda savas funkcijas saskaņā ar Latvijas Republikas bibliotēku likumu un citiem Latvijas Republikas normatīvajiem aktiem. Bibliotēka ir Preiļu novada domes struktūrvienība un tās darbības mērķis ir iedzīvotāju bibliotekārā, bibliogrāfiskā un informacionālā apkalpošana. Preiļu galvenā bibliotēka konsultē un sniedz metodisko palīdzību 18 Preiļu novada pašvaldību bibliotēkām.
Ubuntu Linux
Ubuntu (IPA izruna: ) ir brīva un atvērta pirmkoda Linux distributīvs, kas ir bāzēts uz Debian GNU/Linux. Ubuntu oficiāli ir izlaists trīs variantos: Desktop, Server, un Core lietu interneta ierīcēm un robotiem. Visas versijas var izmantot datorā vai virtuālā mašīnā. Ubuntu ir populāra operētājsistēma mākoņskaitļošanai ar OpenStack atbalstu.
Ubuntu izstrādes ciklu veido relīzes katrus 6 mēnešus, ar ilgtermiņa atbalstu relīzēm katrus divus gadus. Šobrīd pēdējā versija Ubuntu 23.04 ("Lunar Lobster") tika palaista 2023. gada aprīlī, bet jaunākā ilgtermiņa atbalsta versija ir Ubuntu 22.04 ("Jammy Jellyfish").
Ubuntu izstrādā Canonical un citu izstrādātāju kopiena pēc meritokrātijas pārvaldības modeļa. Canonical nodrošina drošības atjauninājumus un atbalstu katrai Ubuntu relīzei, sākot no izlaišanas datuma un līdz brīdim, kad relīze sasniedz norādīto ekspluatācijas laika beigu datumu. Canonical rada ieņēmumus, pārdodot ar Ubuntu saistītus maksas pakalpojumus.
Distributīva nosaukums ir cēlies no Dienvidāfrikas zulu un kosu tautu priekšstata ubuntu, kas nozīmē “Es esmu tas, kas es esmu, pateicoties tam, kas mēs visi esam”. Ubuntu sauklis "Linux cilvēcīgām būtnēm" ietver vienu no tā galvenajiem mērķiem — padarīt Linux pieejamāku un vienkāršāk lietojamu.
Vēsture un attīstība
Ubuntu projekta sākotnējais nosaukums bija no-name-yet.com.
Ubuntu ir veidots, pamatojoties uz Debian arhitektūru un infrastruktūru, un tajā ietilpst Linux serveris, stacionāro datoru un ražot pārtrauktu tālruņu un planšetdatoru operētājsistēmu versijas. Ubuntu izlaiž atjauninātās versijas, ik pēc sešiem mēnešiem. Ubuntu pirmais izlaidums 2004. gada 20. oktobrī sākās kā pagaidu nodalīšanās no Debian GNU/Linux, ar mērķi regulāri izmantot Debian kodu, lai būtu iespējams izlaist jaunu Ubuntu versiju ik pēc sešiem mēnešiem, solī ar GNOME sešu mēnešu izlaides ciklu. Atšķirībā no citiem Debian atvasinājumiem kā, piemēram, Xandros, Linspire un Libranet, Canonical Ubuntu distributīvā saglabā Debian filozofiju un pārsvarā lieto brīvo programmatūru nevis iekļauj savā biznesa modelī patentētās lietotnes.
Ubuntu lieto Debian Advanced Packaging Tool instalēto pakotņu pārvaldīšanai. Ubuntu pakotnes parasti ir balstītas uz pakotnēm no Debian nestabilā repozitorija, lai arī tās ne vienmēr ir savienojamas savā starpā. Vairāki Ubuntu izstrādātāji ir arī pakotņu uzturētāji Debian repozitorijos un Ubuntu izmaiņas tiek ieguldītas atpakaļ Debian, to izmaiņu brīdī, nevis pēc to izlaides. Jans Mērdoks, Debian dibinātājs, 2005. gada aprīlī kritizēja Ubuntu attiecībā uz nesaderību starp tā pakotnēm un Debian Sarge pakotnēm, norādot, ka Ubuntu ir novirzījies pārāk tālu lai saglabātu saderību.
Austrālijas basketbola izlase
Austrālijas basketbola izlase ir komanda, kas pārstāv Austrāliju tādās starptautiskās basketbola sacensībās kā Olimpiskās spēles, Pasaules čempionāts un Okeānijas čempionāts, kopš 2017. gada arī Āzijas čempionāts. Izlases lielākais panākums ir zelts 17 Okeānijas čempionātos un 2 zelta medaļas Āzijas čempionātā.
Ubuntu Linux
Iekļautās programmas
Ubuntu pakotnes tiek dalītas 4 lielās repozitoriju grupās atkarībā no tā, kas uztur programmatūru (Canonical vai Ubuntu kopiena) un vai tā atbilst Ubuntu brīvās programmatūras noteikumiem.
Pie nebrīvās programmatūras grupas pieder pakotnes ar slēgto pirmkodu, piemēram video karšu dziņi (Nvidia, AMD) u.c.
Austrālijas basketbola izlase
Pašlaik (2022. gada marts) Austrālijas izlase FIBA Pasaules izlašu rangā ieņem 3. vietu.
Preiļu galvenā bibliotēka
Vēsture
Bibliotēka — lasītava tika atvērta 1930. gada 23. oktobrī. Līdz 1957. gadam bibliotēka atradās Daugavpils ielā 17. No 1957. gada līdz 1986. gadam bibliotēka bija izvietota pilsētas Kultūras nama telpās Raiņa bulvārī 28. 1986. gadā bibliotēka pārcēlās uz Rēzeknes ielu 24a, bet kopš 2006. gada bibliotēka atrodas jaunās, bibliotēkas vajadzībām atbilstošās telpās Kārsavas ielā 4.
Bērnu literatūras nodaļa
Preiļu pilsētas bērnu bibliotēka dibināta 1952. gadā. Sākotnēji tā atradās Tirgus laukumā, Preiļu 2. vidusskolas ēkā. 1956. gadā bibliotēka tika pārcelta uz Daugavpils ielu 17. No 1958. līdz 1977. gadam bibliotēka tika izvietota kultūras nama telpās Raiņa bulvārī 28. No 1977. līdz 1993. gadam tā atradās Raiņa bulvārī 1. Šajā laikā bibliotēkā darbojās leļļu teātra un jauno grāmatu draugu pulciņš. Par tradīciju kļuva „Jauno bibliotekāru” salidojumi. Skolēni izdeva jaunrades darbu žurnālu „Юный книголюб”. 1993. gadā bibliotēka saņēma telpas Raiņa bulvārī 26. Ģeogrāfiski izdevīgā atrašanās vieta, blakus skolām, veicināja apmeklējumu skaita pieaugumu. Grāmatu fonds pārsniedza 20000 eksemplāru.
2000. gadā Bērnu bibliotēka tika pievienota rajona bibliotēkai. Tā kļuva par Rajona Galvenās bibliotēkas (RGB) Bērnu literatūras nodaļu. Ienākot modernām tehnoloģijām un paplašinoties bibliotēkas funkciju lokam, bibliotēka veidojās par informācijas, kultūras, izglītības un atpūtas centru. Lai lasīšanai piesaistītu plašāku bērnu loku, Bērnu literatūras nodaļa iesaistījās Valsts Kultūrkapitāla fonda lasīšanas veicināšanas projektā „Bērnu žūrija”.
Kopš 2006. gada Bērnu literatūras nodaļa atrodas Kārsavas ielā 4, vienā ēkā ar pieaugušo bibliotēku. Nodaļā tiek organizēti dažādi pasākumi, konkursi, viktorīnas, veidotas bērnu un jauniešu radošo darbu izstādes, darbojas teātra grupa „Kājām gaisā”. Bērnu literatūras nodaļa aktīvi sadarbojas ar Preiļu 1. pamatskolu, Preiļu 2. vidusskolu, Preiļu novada bērnu un jauniešu centru, Preiļu novada pirmsskolas izglītības iestādi „Pasaciņa”, citām novada izglītības un kultūras iestādēm.
1976.—1977. gada NBA sezona
1976.—1977. gada Nacionālās basketbola asociācijas sezona bija 31. NBA sezona. Šajā sezonā piedalījās 22 komandas (visas no ASV).
Par NBA čempioniem kļuva Portlendas "Trail Blazers" spēlētāji, kas sešu spēļu finālsērijā pieveica Filadelfijas "76ers" ar 4—2. Finālsērija ilga no līdz. Par regulārās sezonas vērtīgāko spēlētāju tika atzīts Karīms Abduldžabārs ("Lakers"), par finālsērijas vērtīgāko tika atzīts Bils Voltons ("Trail Blazers"), savukārt Pīts Maravičs ("Jazz") bija sezonas rezultatīvākais spēlētājs.
1976. gada NBA drafts notika, tajā Hjūstonas "Rockets" ar pirmo numuru izvēlējās Džonu Lukasu. 27. NBA Visu zvaigžņu spēle notika The Mecca arēnā Milvoki, Viskonsinā. Tajā Rietumu komanda uzvarēja Austrumus ar 125—124. Par spēles vērtīgāko spēlētāju tika atzīts Filadelfijas "76ers" spēlētājs Džūljuss Īrvings.
Pēc konferencēm
Piezīmes
2009. gada Austrālijas atklātais čempionāts tenisā
2009. gada Austrālijas atklātais čempionāts tenisā bija 2009. gada pirmais Grand Slam turnīrs. Tas norisinājās cietā seguma kortos. Šis bija jau 97. Austrālijas atklātā čempionāta turnīrs. Tas sākās 2009. gada 19. janvārī un ilga līdz 1. februārim.
2009. gada Ādažu novada domes vēlēšanas
'''2009. gada Ādažu novada domes vēlēšanas''' notika 2009. gada Latvijas pašvaldību vēlēšanās. Vēlēšanās Ādažu novada domē tika ievēlēti 15 deputāti. Vēlēšanās piedalījās 7 kandidātu saraksti, kas veidoti no 70 kandidātiem. Ādažu novadā vēlēšanas notika 1 iecirknī.
Vēlēšanās visvairāk balsu ieguva Rīgas apriņķa novadu apvienība (65,19%), bet kopā novada domē iekļuva 4 no 7 sarakstiem. Ādažu novada domes vēlēšanās piedalījās 3 591 vēlētājs jeb 57,36% no balsstiesīgajiem. No vēlēšanu aploksnēm derīgas bija 3 582, bet savu balsi par kādu no sarakstiem atdeva 3 519 vēlētāji.
Paramore
Paramore ir 2004. gadā izveidota ASV poproka grupa. Patlaban grupas sastāvā ir vokāliste Heilija Viljamsa, bundzinieks Zeks Farro un ģitārists Teilors Jorks. Grupa kopš tās dibināšanas ir izdevusi piecus pilnmetrāžas studijas albumus un trīs mazalbumus.
Vēsture
2010. gada 18. decembrī par grupas pamešanu paziņoja divi tās sākotnējie dalībnieki — ģitārists Džošs Farro un bundzinieks Zeks Farro. 2015. gada 14 decembrī grupu pameta vēl viens tās sākotnējais dalībnieks — basģitārists Džeremijs Deiviss, un Paramore turpināja darbību divu dalībnieku sastāvā. 2017. gada 2. februārī Zaks Farro grupā atgriezās.
Čornajas pagasts
Čornajas pagasts ir Rēzeknes novada teritoriāla vienība Latgalē. Robežojas ziemeļos ar Griškānu pagastu, austrumos ar Stoļerovas un Kaunatas pagastiem, dienvidos ar Mākoņkalna pagastu, rietumos ar Lūznavas un Ozolaines pagastiem. Pagasta centrs atrodas Čornajā.
Čornajas pagastā atrodas viena trešdaļa no Rāznas ezera. Pagastā ir arī Spruktu HES ūdenskrātuve uz Rēzeknes upes. Pati HES, kuras darbība tika atjaunota 1990. gados, atrodas Stoļerovas pagastā, bet ūdenskrātuves krastos izveidotas daudzas atpūtas vietas.
Daba
Atrodas Latgales augstienes Rāznavas paugurainē.
Ezeri
Rāznas ezers, Ismeru ezers, Baļinovas ezers, Spruktu ūdens krātuve
Apdzīvotās vietas
Lielākās apdzīvotas vietas ir Čornaja un Ratnieki.
Reliģija
Pagastā ir katoļu un vecticībnieku draudzes. Dukstigola - Čornajas katoļu baznīca uzcelta 1947. gadā, agrāk šajā vietā bija 1922. gadā celta koka baznīca, bet tā nodega 1944. gadā. Rečinas vecticībnieku baznīca celta 1912. gadā no koka.
Umbrija
Umbrija (it) ir viens no 20 reģioniem Itālijas centrālajā daļā. Robežojas ar Marke reģionu uz austrumiem, ar Toskānas reģionu uz rietumiem un ar Lacio reģionu uz dienvidiem. Tā platība sasniedz 8456 kvadrātkilometrus lielu platību un iedzīvotāju skaits ir 885 535 iedzīvotāju. Reģions ir sadalīts divās provincēs.
Lielākā pilsēta un administratīvais centrs ir Perudža. Vienīgais reģions Itālijā, kam nav ne pieejas jūrai, ne robežas ar ārvalstīm. Umbrijas reģions ir sadalīts Perudžas un Terni provincē.
Ģeogrāfija
Reģiona lielākā pilsēta un administratīvais centrs ir Perudža. Lielākās pilsētas ir Assisi, Gubbio, Orvieto, Todi, Spoleto.
100 (skaitlis)
Simts jeb 100 ir naturāls skaitlis, kurš atrodas starp 99 un 101. Normālformā to pieraksta šādi: 102. Romiešu skaitļu sistēmā simtu apzīmē ar C. SI sistēmā simta daudzkārtnis ir hekto, piemēram, hektopaskāli, hektolitri un tamlīdzīgi. Binārajā skaitīšanas sistēmā simts ir 1100100. Skaitli 100 izmanto procentu aprēķināšanā. 100% norāda uz maksimālo daudzumu.
Kādas mērvienības simto daļu raksta kā 10-2 un tās apzīmēšanai lieto prievārdu centi-, piemēram, metra simtā daļa ir centimetrs (cm), grama simtā daļa ir centigrams (cg).
Kāda lieluma simtās daļas sauc par procentiem (%) no - "sadalīšana simtdaļās".
SPI Group
S.P.I. Group S.a.r.l. (pazīstams kā SPI) ir Luksemburgā reģistrēts uzņēmums, kas apvieno vairāku valstu alkoholisko dzērienu ražotājus. Dibināts 1997. gadā.
Uzņēmuma lielākais kapitāldaļu turētājs ir Krievijas uzņēmējs Jurijs Šeflers.
Vēsture
1997. gadā Krievijas uzņēmējs Jurijs Šeflers ieguva tiesības uz bijušās Padomju Savienības privatizētajiem alkoholisko dzērienu zīmoliem Stolichnaya, Moskovskaya un citiem. Tajā pašā gadā Luksemburgā dibināts uzņēmums S.P.I. Group
2003. gadā S.P.I. Group Nīderlandē reģistrētais meitas uzņēmums SPI Distilleries B.V. ieguva 87,98 % Latvijas alkoholisko dzērienu ražotāja Latvijas balzams akciju.
2014. gada oktobrī SPI Group Baltijas uzņēmumus apvienoja pārvaldītājsabiedrībā Amber Beverage Group. 23. oktobrī noliktavu kompleksā Dreiliņos Balt Cargo Solutions atklāts SPI Group loģistikas centrs Amber Logistics, kurā izvietojās Latvijas balzams vietējā tirgus preču noliktava, kā arī dzērienu izplatītāja SPI Distribution Latvia vairumtirdzniecības preču noliktava un birojs. Tas aizņem 12 000 kvadrātmetrus — gandrīz pusi no visa kompleksa.
2019. gada oktobrī SPI grupa uzvarēja 15 gadus ilgušajā tiesas prāvā pret Krievijas valsts uzņēmumu Sojuzplodoimport, aizstāvot īpašumtiesības uz Stolichnaya preču zīmēm Austrālijā.
Svaru māja
Svaru māja bija pilsētas lielie svari, kas atradās Rātslaukumā, Rīgā, Latvijā.
Ar svariem tika svērtas Rīgā ievestās preces. Uz Svaru māju lielāko daļu preču transportēja liģeri. 17.—18. gadsimtā svēršanas procesā piedalījās deviņi cilvēki, no kuriem septiņi svēra preces un divi bija rakstveži, kas reģistrēja preces un ievāca par svaru naudu saukto nodevu.
Svaru mājā glabājās arī Rīgas oficiālajiem mēriem atbilstošie mērtrauki, tai skaitā mucas un pūri, kas tika izmantoti preču mērīšanai noliktavās un katru vakaru bija jānogādā atpakaļ Svaru mājā.
1938. gadā Svaru māja tika nojaukta.
Aigars Vītols
Aigars Vītols (dzimis Rīgā) ir bijušais latviešu basketbolists, spēlēja uzbrūkošā aizsarga pozīcijā, Latvijas basketbola izlases dalībnieks. Pēc basketbola karjeras beigām pievērsies politikai, no Zaļo un Zemnieku savienības vairākkārt ievēlēts Ķekavas novada domē. Darbojas arī kā treneris, ir Nacionālās basketbola līgas (LBL2) kluba BK Ķekava galvenā trenera Edgara Tetera asistents.
Basketbola karjera
Profesionāli basketbolu sācis spēlēt Latvijas Basketbola līgas (LBL) komandas VEF/Ādaži sastāvā 1994. gadā. Vēlāk komanda pārcēlās uz Talsiem un mainīja nosaukumu uz "Metropole". Šajā komandā A. Vītols spēlēja līdz 1998. gadam. Nākamās četras sezonas A. Vītols spēlēja BK Ventspils rindās, ar kuru kopā šajā laikā izcīnīja trīs LBL čempiona titulus. 2002.—2003. gada sezonu A. Vītols uzsāka Slovēnijas komandā Ļubļanas "Slovan". Jau novembrī viņš atstāja komandu un atgriezās Latvijā, iesākumā viņš spēlēja "Barons/LU" sastāvā, bet decembrī pārcēlās uz Rīgas "Skonto", kurā arī pabeidza sezonu. Nākamās divas sezonas A. Vītols atkal spēlēja BK Ventspils komandā, iegūstot divus LBL čempiona titulus.
2005.—2006. gada sezonu A. Vītols atkal aizvadīja ārzemēs, pārstāvot Spānijas ACB līgas komandu Fuenlabrada. Pēc vienas sezonas Spānijā A. Vītols atkal atgriezās BK Ventspils sastāvā.
Pēc tam pārstāvējis Rīgas komandas un 2020. gadā kopā ar "Barons" izcīnīja savu sesto LBL čempiontitulu. 2011. gada martā tika plānota A. Vītola pāreja uz Rīgas VEF, taču tā nenotika, jo "Barons/O!Karte" atteica brīvlaišanas vēstuli, tādējādi A. Vītols palika šī kluba sastāvā. Profesionālā basketbola pēdējo sezonu aizvadījis BK Jēkabpils.
Latvijas izlase
Spēlējis Latvijas U-22 izlasē. Kopš 1990. gadu beigām A. Vītols bija pastāvīgs Latvijas pieaugušo izlases spēlētājs. Piedalījies četros Eiropas čempionāta finālturnīros. 2007. gada Eiropas čempionātā A. Vītols bija Latvijas izlases kapteinis. Pēc 2009. gada Eiropas čempionāta finālturnīra noslēdza karjeru izlasē.
Politiskā darbība
2013. gada pašvaldību vēlēšanās A. Vītols tika ievēlēts Ķekavas novada domē no Vidzemes partijas saraksta, bet 2016. gadā viņš mainīja politisko piederību, iestājoties Latvijas Zemnieku savienībā. 2017. gada pašvaldību vēlēšanās ievēlēts Ķekavas novada domē no LZS saraksta. Bija ievēlēts par novada domes priekšsēdētāja vietnieku.
No Zaļo un Zemnieku savienības saraksta kandidēja 13. Saeimas vēlēšanās, bet netika ievēlēts.
Valle d'Aosta
Valle d'Aosta (it; fr — 'Aostas ieleja') ir autonomais reģions Itālijas ziemeļrietumos, pie Francijas un Šveices robežam. Oficiālās valodas — itāļu, franču. Vismazākais gan pēc platības, gan pēc iedzīvotāju skaita, un visretāk apdzīvotais Itālijas reģions. Vienīgais no Itālijas reģioniem nav iedalīts provincēs.
Nikolajs Novikovs
Nikolajs Novikovs ( — ) bija krievu rakstnieks, filantrops un apgaismotājs. Tiek uzskatīts par pirmo krievu žurnālistu mūsdienu izpratnē ar mērķi paaugstināt sabiedrības informētību un izglītotību.
Novikova grāmatspiestuve pēc 1780. gada publicēja apmēram trešdaļu no visiem krievu valodā iznākošajām grāmatām un vairākus laikrakstus, ko finansiāli pabalstīja brīvmūrnieki. Pēc Franču revolūcijas Krievijas imperatore Katrīna II mainīja attieksmi pret N. Novikovu un lika viņu ieslodzīt Šliselburgas cietoksnī uz 15 gadiem.
Izdotie žurnāli
1769. gadā N.Novikovs sāka izdot iknedēļas satīrisko žurnālu «Трутень», kurā kariķēja un izsmēja dzimtbūšanas netaisnīgumu, muižnieku patvaļu un korumpētību. Žurnāla asais stils izraisīja polemiku starp preses izdevumiem par to, cik tālu drīkst kritizēt amatpersonas un personas vispār. Kā galvenais oponents bija galmam tuvu stāvošs žurnāls «Всякая Всячина», kas aizstāvēja uzskatu, ka žurnālisti nedrīkst aizvainot augstu stāvošas personas. 1770. gadā žurnālu pārtrauca izdot, bet Novikovs bija kļuvis plaši pazīstams progresīvajās un kritiski noskaņotajās aprindās.
1772. gadā N. Novikovs sāka izdot jaunu satīrisku žurnālu «Живописец», kas augstākā kvalitātē turpināja izplatīt tās pašas idejas. Žurnālu atkal piespieda mīkstināt toni, rakstīt par abstraktām idejām, nevis konkrētām personām, līdz 1773. gadā tā izdošanu piespieda pārtraukt. 1772. gadā Novikovs sāka izdot vēsturiskas grāmatas par Krievijas vēsturi:
Viņa 20 grāmatnīcās katru gadu pārdeva ap 20 000 grāmatu.
Sabiedriskā darbība
1775. gada sākumā Novikova draugi uzaicināja viņu pievienoties brīvmūrniekiem, tomēr viņš vilcinājās, jo nevēlējās uzņemties nezināmas saistības. Beidzot viņu 1775. gada jūnijā uzņēma I.Jelagina vadītās provinciālās lielložas Pēterburgas ložas "Astreja" uzreiz meistara 3. pakāpē. Tomēr angļu sistēma viņu neaizrāva un viņš 1775. gada decembrī piedalījās ložas "Latona" dibināšanā, kas strādāja Reiheļa-Cinnendorfa zviedru rituālā ar daudziem morāliem un reliģiskiem elementiem. 1776. gadā viņš kļuva par ložas "Latona" vadītāju, drīz vien ieguva 4. grādu, bet 1778. gadā 7. grādu. Pēc savas pārcelšanās uz Maskavu viņš Ložu pārveidoja par kapitulu "Latona", par kuras prefektu viņš pats kļuva. Pēc 1782. gada, kad Krievija tika pasludināta par brīvmūrnieku Striktās Observances Ordeņa VIII. provinci, Nikolajs Novikovs (ordeņa vārds Nicolaus eques ab ancora) kļuva par Ordeņa Maskavas direktorijas prioru un vienu no Krievijas impērijas brīvmūrnieku vadītājiem. Viņam pakļāvās arī Rīgas prefektūras bruņinieku grādos esošie brīvmūrnieki, kuru pārstāvis Maskavas direktorijā bija Pēteris fon Freilihs ar Ordeņa vārdu Petrus eques a speculatione. 1785. gadā brīvmūrniekiem piederošā I. Lopuhina "Brīvā tipogrāfija" iespieda G. F. Stendera grāmatu “Reliģijas patiesība, kas vērsta pret brīvdomātāju un naturālistu neticību” (Истина религии вообще...).
1777. gadā Novikovs atvēra skolu pie Vladimiras Dievmātes baznīcas, 1778. gadā skolu pie Labās vēsts (Благовещения) baznīcas Vasīlija salā Pēterburgā, kas darbojās vismaz līdz 1782. gadam. Viņš dibināja arī pirmo publisko bibliotēku Maskavā.
27. oktobris
27. oktobris ir gada 300. diena pēc Gregora kalendāra (301. garajā gadā). Līdz gada beigām ir atlikušas 65 dienas.
Nikolajs Novikovs
Literatūra
Latvijas rakstnieks Staņislavs Rubinčiks pēc Valentīna Pikuļa ieteikuma nolēma veltīt vēsturisku stāstu 18.gadsimta Krievijas apgaismotājām Nikolajam Novikovam. Tajā S.Rubinčiks saskatīja radniecisku dvēseli – personību, kas veltīja dzīvi tam, lai cilvēki varētu un gribētu lasīt grāmatas. Masonu tēma piešķīra stāstam intrigu. Trīs gadi pagāja vācot vēsturiskus materiālus arhīvos un bibliotēkās. Tai bija jābūt pirmajai bērnu rakstnieka S.Rubinčika grāmatai pieaugušo auditorijai, bet grāmatu viņš nepabeidza.
27. oktobris
Vārda dienas
Irita, Ita, Lilita
ASV valsts sekretārs
ASV valsts sekretārs ir ASV Valsts departamenta — par valsts ārpolitiku atbildošās iestādes — vadītājs, šis amats ir salīdzināms ar ārlietu ministra amatu citās valstīs. Valsts sekretārs ir kabineta loceklis un ir augstākā amatpersona kabinetā. Valsts sekretāru ieceļ prezidents, bet apstiprina Senāts. Valsts sekretārs var stāties valsts prezidenta vietā, ja tas mirst prezidentūras laikā, atkāpjas vai tiek atcelts no amata (tomēr valsts sekretārs ir tikai ceturtais iespējamais aizstājējs pēc viceprezidenta, Pārstāvju palātas spīkera un Senāta prezidenta pro tempore).
2001. gada NBA drafts
2001. gada NBA drafts notika Ņujorkā, ASV. Ar pirmo numuru tika izvēlēts Kvame Brauns, viņš kļuva par pirmo augstskolā nestudējušo spēlētāju, kas tika draftēts ar tik augstu izvēles numuru. K. Brauna NBA karjera nebija īpaši izcila, tādēļ "Wizards" izvēle tiek uzskatīta par vienu no neveiksmīgākajām drafta pirmajām izvēlēm NBA vēsturē. 2001. gada drafts iegājis vēsturē ar vairāku izcilu Eiropas basketbolistu nodraftēšanu, trīs no tiem (Pau Gazols, Tonijs Pārkers un Mehmets Okurs) vēlāk kļuva par Visu Zvaigžņu spēles dalībniekiem.
JZ Microphones
Vēsture
JZ Microphones 2007. gadā dibināja profesionāls juvelieris un inženieris Juris Zariņš, kurš iepriekš divdesmit gadus nodarbojies ar antīku un ekskluzīvu Neumann, AKG, Telefunken mikrofonu remontēšanu, vēlāk, piedaloties arī BLUE un Violet mikrofonu izstrādē. JZ Microphones pamatdoma bija uzkrātās zināšanas par pasaulē atzītiem un klasiskiem mikrofoniem apvienot ar jaunievedumiem un oriģināliem dizaina risinājumiem.
2013. gadā tika prezentēts pirmais produkts "J1" no jaunās mazbudžeta mikrofonu sērijas "J". Tas izpelnījās ievērojamu atpazīstamību un pasaules līmeņa atzinību, īpaši populārs kļūstot Ķīnā un Krievijā. Šajā gadā tas tika nominēts 29th TEC Awards balvai kategorijā "mikrofonu tehnoloģijas ierakstiem".
Mikrofoni un piederumi
JZ Microphones ražo desmit dažādus mikrofonu modeļus, kuru izstrādāšanā izmantoti 24 patenti, kas pieder kompānijai. Mikrofonu ražošanā tiek izmantota Golden drop tehnoloģija jeb atšķirīgs kapsulas zelta pārklāšanas process, tādā veidā panākot dzidrāku skaņu. JZ Microphones izceļ savdabīgais dizains, kas izteikti redzams ar uzņēmuma līdz šim populārāko modeļu sēriju Black Hole. Netipiskais dizains ar caurumu mikrofona iekšienē kalpo ne tikai ērtākai nostiprināšanai, bet arī mazina nevajadzīgās skaņas. JZ Microphones piedāvā arī ierakstu piederumus, ražojot balss filtrus un mikrofonu statīvus.
Mūziķi un producenti, kuri izmanto JZ:
Niklāvs Strunke
Niklāvs Strunke (1894–1966) bija latviešu gleznotājs, grafiķis, darbojies vitrāžā, scenogrāfijā, rakstījis par mākslu (arī ar pseidonīmu Palmēnu Klāvs), viens no oriģinālākajiem māksliniekiem latviešu modernistu paaudzē.
Biogrāfija
Dzimis 1894. gada 6. oktobrī Gostiņinā (Polijā) Krievijas Impērijas armijas apakšvirsnieka ģimenē. 1903. gadā pārcēlās uz Valmieru pie tēva māsas, kur 1909. gadā pabeidza Liepiņa proģimnāziju. No Valmieras topošais mākslinieks pārcēlās uz Pēterburgu pie tēva, kur 1909.–11. gadā mācījās Ķeizariskās mākslas veicināšanas biedrības skolā pie Nikolaja Rēriha un Ivana Biļibina (1909–1911). 1910. gadā dažus mēnešus papildināja prasmes Jana Ciongļinska studijā un Mihaila Bernšteina mākslas studijā (1911–1913), kuri abi piederēja pie "kreisā kubistu novirziena”. 1913. gadā devās uz Rīgu un iestājās Jūlija Madernieka studijā, kur mācījās līdz 1914. gadam. Piepelnījies par krāsotāju meistariem, darināja ilustrācijas pie A. Lāča, sāka ilustrēt pasakas. 1914. gadā atgriezās Pēterburgā, kur mācījās Šervuda un Bernšteina mākslas studijā. Grafikas tehnikas Strunke apguva pie Vasilija Matē Pēterburgas Mākslas akadēmijas darbnīcā 1915. gadā.
Pirmā pasaules kara laikā 1915. gadā Strunke brīvprātīgi iestājās 6. latviešu strēlnieku pulka jātnieku izlūku nodaļā. 1917. gadā Strunke ieradās Cēsīs, tad Valkā, tad atgriezās Pēterburgā, no kurienes ar svešiem dokumentiem nokļuva Viļņā. Pēc Latvijas SPR nodibināšanas 1919. gada sākumā atgriezās Rīgā, kur strādāja par grafiķi, veidoja grāmatu vākus un zīmēja metus Maskavas latviešu teātrim. Pievienojās novatoriskajai, franciski ievirzītajai "Ekspresionistu grupai", kas pārtapa par "Rīgas mākslinieku grupu" (pameta to 1920. gadā). 1919. gadā noformēja 1. maija svētkus Rīgā. Papildināja prasmes Rīgas Tautas augstskolā.
1923. gadā devās uz Berlīni (veidoja gleznas, zīmējumus un grāmatu ilustrācijas), 1923. gadā piedalījās Lielajā Berlīnes mākslas izstādē. 1923. gada rudenī devās uz Romu, Florenci un Kapri salu. Itālijā Strunke dzīvoja līdz 1925. gada jūlijam. 1926. gadā viņš otrreiz devās uz Itāliju, dzīvoja Florencē, veidoja akvareļus, eļļas gleznas, ilustrācijas pasakām. 1933. gadā Strunkem piešķīra Trīju Zvaigžņu ordeni (IV pakāpes virsnieks). 1940. gadā sarīkoja savu mākslinieciskās darbības 25 gadu jubilejas izstādi.
Otrā pasaules kara laikā 1944. gadā devās bēgļu gaitās uz Zviedriju. Personālizstādes Karlstadē (1945), Malmē (1947) un Lundā (1948), piedalījās igauņu un latviešu mākslinieku izstādē Stokholmā (1946) un Hamburgas dziesmu svētku izstādē (1964). Personālizstādes Stokholmā sarīkotas 1927., 1952. un 1962. gadā.
Miris 1966. gada 13. oktobrī Romā.
Daiļrades raksturojums
N. Strunkem blakus kubisma, konstruktīvisma iespaidiem bija būtiska interese par Itālijas mākslu, latviešu tautas mākslu. Piedalījās "Rīgas mākslinieku grupas" izstādēs. Gleznoja klusās dabas, portretus, ainavas. Nozīmīgs ieguldījums grāmatu grafikā (A. Brigaderes "Spēka dēls" 1923., "Melnās pasakas" 1925., V. Plūdoņa "Eža kažociņš" 1927., A. Čaka "Umurkumurs" 1932. u.c.) Bija daudzu apgāda "Valters un Rapa" izdoto grāmatu vāku un ilustrāciju autors. Laikposmā no 1920. līdz 1944. gadam viņš uzzīmēja vairāk kā 700 grāmatu vāku, ilustrēja ap 30 romānu, dzejas vai pasaku grāmatu, darbojās kā dekorators Nacionālajā teātrī, Strādnieku teātrī, Nacionālajā operā (dekorācijas ap 40 uzvedumiem), strādāja lietišķajā mākslā (stikla gleznojumi Rīgā un Siguldā), ap 50 zīmējumu porcelāna apgleznošanai J. Jesena porcelāna fabrikai. Strādāja stājglezniecībā. Rakstīja kritikas un apcerējumus par mākslu.
Minerālu uzskaitījums no K līdz Ļ
Pēdējoreiz atjaunots 2006. gada 15. septembrī.
Nav iespējams sastādīt precīzu un nekļūdīgu "pasaules minerālu sarakstu". Ar jaunu minerālu reģistrāciju, aprakstīšanu un nosaukumu došanu nodarbojas Starptautiskā Mineraloģijas asociācija. Tomēr pirms 1959. gada atklātie minerāli nav izgājuši mūsdienās pieņemto oficiālo nosaukuma došanas procedūru - kopš šī laika daļa no šiem agrāk atklātajiem minerāliem ir apstiprināti kā atsevišķi minerāli, toties citi vairs netiek uzskatīti par atsevišķu minerāla veidu. Šajā sarakstā iekļauti dažādi minerālu nosaukumi - gan tie, kas apstiprināti pēc 1959. gada, gan arī agrāk aprakstītie minerāli, par kuriem joprojām pastāv uzskats, ka tie ir atsevišķi minerāli. Ja Jūs šeit neatrodat kādu literatūras avotā minētu minerālu, tas visdrīzāk ir ieguvis citu nosaukumu, sadalīts vairākos minerālos vai atzīts par neesošu.
Tā kā šis saraksta izmērs pārsniedz ērta Vikipēdijas saraksta izmērus, tas sadalīts alfabēta grupās. Minerāli ir grupēti pēc nosaukumiem šādā veidā: A-C - Č-G - Ģ-J - K-Ļ - M-P - R-S - Š-Ž.
Jouhanna Sīgurdardoudira
Jouhanna Sīgurdardoudira (is, ; dzimusi ) ir īslandiešu politiķe, no 2009. līdz 2013. gadam bija Islandes premjerministre.
Dzimusi Reikjavīkā. Pēc Islandes komercskolas absolvēšanas strādājusi lidsabiedrībā. Sīgurdardoudira bija aktīva arodbiedrību darbiniece. 1978. gadā pirmo reizi ievēlēta Altingā (Islandes parlamentā), kur turpmāk ievēlēta visos nākamajos sasaukumos. Divreiz (1987 — 1994 un 2007 — 2009) strādājusi valdībā kā labklājības ministre. 2009. gadā kļuvusi par Islandes premjerministri. Viņa ir pirmā sieviete premjerministre Islandes vēsturē un pirmā pasaulē zināmā atklātā homoseksuāliste valdības vadītāja.
Avotiņu apmetne
Avotiņu apmetne ir apmēram 60×30—40 metrus liela sena dzīvesvieta Dunavas pagastā, Jēkabpils novadā, Latvijā. Atrodas Daugavas krastā pie Avotiņu mājām. Iespējams, ka bijusi saistība ar vēlā dzelzs laikmeta Strautmaļu senkapiem, kas atrodas netālu no apmetnes. Šis ir valsts nozīmes arheoloģijas piemineklis.
Veneto
Veneto (venēciešu: Vèneto, la) ir reģions Itālijas ziemeļaustrumos. Veneto ir viens no rūpnieciski attīstītākajiem Itālijas reģioniem un mājvieta apģērbu ražotājiem Benetton, Diesel, Geox. Veneto reģions ir arī viens to tūristu iecienītākajiem Itālijas reģioniem, to gada laikā apmeklē ap 60 miljoni tūristu.
2014. gadā no 16. līdz 21. martam vairākums Veneto iedzīvotāju neoficiālā referendumā atbalstīja neatkarību no Itālijas.
Boršodas-Abaūjas-Zemplēna meģe
Boršodas-Abaūjas-Zemplēna (hu) ir Ungārijas meģe, kas ietilpst Ziemeļungārijas reģionā pie Slovākijas robežas. Meģes administratīvais centrs ir Miškolca. Robežojas ar Hevešas, Nogrādas, Sabolčas-Satmāras-Beregas un Hajdū-Biharas meģēm.
Novikovs
Novikovs (ru — "jauniņais"; sieviešu dzimtē Novikova (Но́викова)) ir astotais biežākais uzvārds Krievijā (aiz Smirnovs, Ivanovs, Kuzņecovs, Sokolovs, Popovs, Ļebedevs, Kozlovs). Cilvēki ar šādu uzvārdu:
Marta Sudraba
Marta Sudraba (dzimusi Tukumā vai pēc citiem avotiem Rīgā) ir latviešu čelliste.
1993. gadā pabeigusi Emīla Dārziņa Rīgas mūzikas vidusskolu. 1997. gadā absolvējusi Latvijas Mūzikas akadēmijas Eleonoras Testeļecas čella klasi. No 1997. līdz 1998. gadam papildinājusies pie S. Popova Londonā. 2000. gadā ieguvusi maģistra grādu Bāzeles Mūzikas akadēmijā.
1997. gadā sākusi spēlēt čellu kamerorķestrī Kremerata Baltica, ir čellu grupas koncertmeistare. 1998. gadā kļuvusi par Krēmera trio dalībnieci. 2007. gadā izdevusi soloalbumu Ex Animo ("No dvēseles"). Koncertējusi ar dažādiem orķestriem gan Latvijā, gan ārzemēs. Vīnē darbojas Vīnes Filharmonijā.
Dzīvo Vīnē, Austrijā, viņa ir precējusies ar austriešu vijolnieku.
Šaaņsji
Šaaņsji province ir viena no Ķīnas 22 provincēm. Province atrodas valsts centrālajā daļā. Robežojas ar Šaņsji, Henaņas, Hubei, Sičuaņas un Gaņsus provincēm, kā arī ar Čuncjinas municipalitāti un Iekšējās Mongolijas un Ninsjas autonomajiem reģioniem. Provinces administratīvais centrs un lielākā pilsēta ir Sjiaņa. 2010. gadā Šaaņsji provincē dzīvoja 37,3 miljoni iedzīvotāju, no kuriem 99,5% bija haņi. Šī pēc iedzīvotāju skaita ir 16. lielākā province valstī.
Jeļena Sļesarenko
Jeļena Sļesarenko (ru; dzimusi Jeļena Sivušenko Volgogradā, Krievijā) ir bijusī krievu vieglatlēte, startēja augstlēkšanas sacensībās. Izcīnījusi zelta medaļu 2004. gada vasaras olimpiskajās spēles ar rezultātu 2,06 m.
2008. gada vasaras olimpiskajās spēlēs Sļesarenko pārleca 2,01 m un izcīnīja 4. vietu, taču pēc atkārtotām dopinga pārbaudēm 2016. gadā rezultāts tika anulēts.
Izcīnījusi trīs medaļas pasaules čempionātā telpās: zeltu 2004. un 2006. gada čempionātos un sudrabu 2008. gada pasaules čempionātā. 2004. gadā triumfēja arī pasaules vieglatlētikas fināla sacensībās Monako.
2014. gadā 32 gadu vecumā Sļesarenko noslēdza profesionālo karjeru.
2009. gada Babītes novada domes vēlēšanas
'''2009. gada Babītes novada domes vēlēšanas''' notika 2009. gada Latvijas pašvaldību vēlēšanās. Vēlēšanās Babītes novada domē tika ievēlēti 15 deputāti. Vēlēšanās piedalījās 7 kandidātu saraksti, kas veidoti no 85 kandidātiem. Babītes novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Babītes novadā vēlēšanas notika 2 iecirkņos.
Scream (Timbaland dziesma)
Topu pozīcijas
"Scream" vispirms iekļuva Zviedrijas Singlu Top 60, iegūstot astoto vietu. Kanādā dziesmu iekļuva topā deviņdesmit otrajā vietā, un vēlāk uzkāpa līdz četrdesmit ceturtajai vietai.
Australijā "Scream" iekļuva topos februāri, četrdesmit otrajā vieta, pēc tam pakapās uz trīsdesmit trešo vietu un vēl vēlāk uz divdesmito vietu.
Jaunzēlandē "Scream" debitēja trīsdesmit trešajā vietā, un līdz šim ir pakāpusies līdz piecpadsmitajai vietai. Dziesmu sasniedza ļoti zemu augstāko pozīciju ASV, kas ir simtu divdesmit otrā vieta. Tas ir ļoti zemu salīdzinājumā ar iepriekšējajiem Timbaland singliem, kuri visi iekļuva top trīs.
Dziesma arī ieguva divpadsmito vietu Apvienotajā Karalistē un piecpadsmito Īrijā, salaužot Timbaland top desmit dziesmu ķēdi abās valstīs.
Hevešas meģe
Hevešas meģe (hu) ir Ungārijas meģe, kas atrodas Ziemeļungārijā starp Tisu un Matras un Bikas kalnu masīviem. Meģes administratīvais centrs ir Egera. Robežojas ar Peštas, Nogrādas, Boršodas-Abaūjas-Zemplēna un Jāsas-Naģkunas-Solnokas meģēm.
Indianapolisas trase
Indianapolisas trase (en) ir dažādu sacīkšu trase, kas atrodas Indianapolisas priekšpilsētā Spīdvejā, ASV. Tā tika uzbūvēta 1911. gadā un līdz ar to ir viena no vecākajām trasēm pasaulē. Tajā ir ovāls, kur katru gadu norisinās Indy 500 sacensības, kuras no. līdz. gadam bija iekļautas Formula 1 kalendārā. Tās tiek uzskatītas par vienām no prestižākajām autosporta sacensībām. Pašlaik šī sacīkste notiek Indy Racing League ietvaros.
2000. gadā ovāla vidū tika izbūvēta papildu trase, kurā līdz. gadam notika F1 sacensības,. Starta finiša taisne un viens līkums ir no ovāla. Tikai divas reizes tajā neuzvarēja Ferrari pilots. Mika Hekinens un Luiss Hamiltons ar McLaren ir uzvarējuši attiecīgi 2001. un 2007. gadā. Par pārsteigumu faniem sacīkste netika iekļauta 2008. gada kalendārā. F1 sacīkstes Indianapolisā divreiz izcēlās ar skandāliem. 2002. gadā Rubenšs Barikello uzvarēja, tomēr visu sacīksti vadībā bija viņa komandas biedrs Mihaels Šūmahers. Abi piloti mēģināja finišēt reizē, tomēr Barikello mazliet pasteidzās. Izcēlās līdzīgs skandāls kā tā paša gada Austrijas GP, kur Barikello palaida Šūmaheru pa priekšu pēdējā līkumā, lai pēdējais varētu cīnīties par titulu. Tas viņam arī izdevās un vēl pirms ASV GP vācietis jau bija pieckārtējais pasaules čempions. 2005. gadā rievoto asfaltu treniņbraucienos nepanesa Michelin riepas. Tobrīd tās lietoja 7 no 10 komandām. Lai gan bija daudzi piedāvājumi, kā šo lietu risināt (tostarp izveidot pagaidu S-veida bremzētāju pēdējā līkuma vietā), pēc iesildīšanās apļa visas ar Michelin apgādātās formulas iebrauca boksos un sacīkstēs piedalījās tikai seši piloti.
Iekšējā trase gan nekļuva neizmantota. Sākot ar 2008. gadu pazīstamās motociklu sacīkstes MotoGP arī viesojas šajā trasē. Tiesa gan, ir nelielas izmaiņas trases izkārtojumā un piloti brauc pretēji pulksteņrādītāja virzienam, tāpat kā tie, kas brauc pa ovālu.
Edīte Pauls-Vīgnere
Edīte Pauls-Vīgnere (dzimusi Rīgā), pazīstama arī kā Edīte Paula-Vīgnere, ir latviešu tekstilmāksliniece.
Viņas brālis ir komponists Raimonds Pauls.
E. Vīgnere ir absolvējusi Rīgas Lietišķās mākslas vidusskolu (1962), kā arī Latvijas Mākslas akadēmijas Tekstilmākslas nodaļu (1968). Kopš 1967. gada viņa piedalās izstādēs. Māksliniece veido monumentālas lielizmēra tekstiljas, telpiskas darbu grupas, kā arī izmanto metālu, koku, stiklu un veidojusi kolāžas. 1971. gadā kļuvusi par Latvijas Mākslinieku savienības locekli, 1995. gadā — Latvijas Tekstilmākslas asociācijas biedri. 1987. gadā saņēmusi Latvijas PSR Tautas mākslinieces goda nosaukumu, tāpat divas reizes saņēmusi Latvijas Mākslinieku savienības balvu (1972, 1990). 1979. gadā par E. Vīgneri Vija Bunka uzņēma dokumentālo filmu "Dzīparos apslēptā pasaule".
2014. gada oktobrī apbalvota ar III šķiras Triju Zvaigžņu ordeni.
Ieguvusi 2023. gada Purvīša balvu par mūža ieguldījumu.
C/2006 P1
C/2006 P1 (arī Maknota komēta) - komēta, atklāta 2006. gada 7. augustā Austrālijā.
To atklājis Dienvidvelsas štata astronoms Roberts Maknots, ekscentritāte - 1,00003005648226, perihēlijs - 0,170753998163775 astronomiskās vienības, inklinācija - 77,8276800447699°. Spožākā komēta, kāda redzēta no Zemes pēdējo 40 gadu laikā.